Nej, tagene er ikke sundhedsfarlige, når de først er etablerede. Det er først, når taget skal skiftes, repareres eller lignende, at asbesten kan blive frigivet. Med tiden kan tagplader med asbest dog blive sundhedsskadelige, hvis de er så gamle og slidte, at de bliver porøse, og tagpladerne drysser eller falder af.
Det er altafgørende, at du overlader arbejdet med at udskifte taget til en professionel. Som allerede nævnt er asbest meget sundhedsskadeligt, og man skal have de rigtige værnemidler på, når man håndterer det.